**Kisbér Város Önkormányzata Képviselő-testületének … /2025. (III. 31.) önkormányzati rendelet-tervezete**

**az egyes szociális és gyermekvédelmi ellátási formák helyi szabályozásáról szóló 20/2020 (X.9.) önkormányzati rendelet módosításáról**

Kisbér Város Önkormányzatának Képviselő-testülete a szociális igazgatásról és szociális ellátásokról szóló 1993. évi III. törvény 10. § (1) bekezdésében, 25. § (3) bekezdés b) pontjában, 26. §-ában, 32. § (1) bekezdés b) pontjában és (3) bekezdésében, 45. § (1) és (7) bekezdésében, 58/B. § (2) bekezdésében, 92. § (1)-(2) bekezdésében és 132. § (4) bekezdés *d),* g) pontjában, valamint a gyermekek védelméről és a gyámügyi igazgatásról szóló 1997. évi XXXI. törvény 18. § (2) bekezdésében, 29. § (1)-(2) bekezdésében, 131. § (1) bekezdésében kapott felhatalmazás alapján, Magyarország helyi önkormányzatairól szóló 2011. évi CLXXXIX. törvény 13. § (1) bekezdés 8. és 8a pontjában meghatározott feladatkörében eljárva, a társulásban részt vevő helyi önkormányzatok hozzájárulásával a következőket rendeli el:

**1. §**

Az egyes szociális és gyermekvédelmi ellátási formák helyi szabályozásáról szóló Kisbér Város Önkormányzatának Képviselő-testülete 20/2020 (X.9.) önkormányzati rendelet 8. melléklet 2. és 3. pontja az 1. melléklet szerint módosul.

**2. §**

Ez a rendelet 2025. május 1-jén lép hatályba.

Kisbér, 2025. március 24.

Sinkovicz Zoltán Dr. Pápai Tamás

polgármester jegyző

Kihirdetés napja:

2025. március 31.

Dr. Pápai Tamás

jegyző

*1. melléklet az /2025. (III. 31.) önkormányzati rendelethez*

1. Az egyes szociális és gyermekvédelmi ellátási formák helyi szabályozásáról szóló Kisbér Város Önkormányzatának Képviselő-testülete 20/2020 (X.9.) önkormányzati rendelet 8. melléklet 2. pont helyébe a következő pont lép:

„2. **Gyermekvédelmi alapellátás:**   
Családok átmeneti otthona:   
Napi intézményi térítési díj 2 220 Ft/fő/ellátási nap   
A családok átmeneti otthonában fizetendő személyi térítési díj összege nem haladhatja meg egy gyermek esetén a fizetésre kötelezett rendszeres havi jövedelmének 25 %-át, kettő vagy több gyermek esetén a fizetésre kötelezett rendszeres havi jövedelmének 30 %-át.   
A gyermekétkeztetés térítési díjairól Kisbér Város Önkormányzat Képviselő-testülete mindenkor hatályos külön rendelete rendelkezik.”

2. Az egyes szociális és gyermekvédelmi ellátási formák helyi szabályozásáról szóló Kisbér Város Önkormányzatának Képviselő-testülete 20/2020 (X.9.) önkormányzati rendelet 8. melléklet 3. pont helyébe a következő pont lép:

„3. **Szakosított ellátások:**   
Ápoló és gondozó otthon (Őszi Napfény Idősek Otthona):   
Általános ellátás napi intézményi térítési díja: 3 220 Ft/fő/nap   
Demens ellátás napi intézményi térítési díja: 3 220 Ft/fő/nap   
Emelt szintű ellátás napi intézményi térítési díja: 3 860 Ft/fő/nap”

Végső előterjesztői indokolás

A jogszabályi előírásoknak megfelelően Kisbér Város Önkormányzata felülvizsgálta az intézményi térítési díjak és az élelmezési nyersanyag normák összegét.